**6. Slučaj -11. 12. 2019.**

U vremenskom razdoblju od 12. ožujka 2005. do 29. lipnja 2006., I.V. u svojstvu predsjednika Uprave trgovačkog društva C. d.o.o. S. B., koja je obrtnicima M. G., M. Ž., Z. T. i I. S. vršila razvoz ulja za loženje od N. p. d.o.o. S. B. kao isporučitelja te naplaćivala od obrtnika usluge razvoza po cijeni većoj od uobičajene za 0,13 kuna/l tog ulja, a od navedene tvrtke dobivala račune s pripadajućim otpremnicama, u nakani da obrtnicima pribavi znatnu nepripadnu materijalnu dobit odobravao sastavljanje računa s podacima o stvarno neizvršenoj isporuci Diesel goriva te tako sačinjene davao im na uporabu, pa su tako:

- M. G. - izdani računi-otpremnice brojeva: ... od 6. listopada 2005., ... od 25. listopada 2005., ... od 4. studenog 2005., ... od 6. prosinca 2005., ... od 4. siječnja 2006., 19/9 od 2. veljače 2006., ... od 24. veljače 2006., ... od 14. ožujka 2006., ... od 4. travnja 2006., ... od 29. svibnja 2006., ... od 29. lipnja 2006.,

- M. Ž. - izdani računi-otpremnice brojeva: ... od 12. ožujka 2005., ... od 24. ožujka 2005., ... od 31. kolovoza 2005., ... od 14. rujna 2005., ... od 29. rujna 2005., ... od 6. listopada 2005., ... od 15. listopada 2005., ... od 28. listopada 2005. i ... od 4. studenog 2005.,

- Z. T. - izdani računi-otpremnice brojeva: ... od 3. studenog 2005., ... od 19. prosinca 2005., ... od 2. ožujka 2006. i ... od 9. lipnja 2006.,

- I. S. - izdani računi-otpremnice brojeva: ... od 29. rujna 2005., ... od 6. srpnja 2005. i ... od 30. prosinca 2005.,

koje su oni evidentirali u poslovne knjige svojih obrta i iskoristili nepripadajući pretporez za 2005. i 2006. i to: M. G. za 26.181,44 kune, M. Ž. za 23.874,86 kuna, Z. T. za 11.415,65 kuna i I. S. za 2005. za 13.320,81 kuna ili ukupno **74.792,76** kune te iskazivali manje oporezive osnovice za plaćanje poreza i prireza za 2005. i 2006. i to: M. G. za ukupno 33.347,98 kuna, M. Ž. za 41.781,03 kunu, Z. T. za 10.899,33 kuna i I. S. za 15.885,79 kuna ili sveukupno 101.914,13 kune i tako im omogućio da se okoriste za navedene iznose ili sveukupno 176.706,89 kuna za koji iznos je oštećen i proračun R. H.,

Pitanja:

1. Pripremiti se za prepričavanje što se ustvari dogodilo.
2. Obilježja koji kaznenih djela su ostvarena?
3. Tko je sve ostvario obilježja kaznenih djela i kojih?
4. Biste li utvrdili i odgovornost nekih pravnih osoba? Po kojem principu bi te osobe odgovarale?
5. Koje biste sankcije izrekli počinitelju/ima i u kojem trajanju (uz primjenu odredbi o odmjeravanju kazne)?